Mitt Romney ar ndóigh an Poblachtach atá ag tabhairt dúshláin Barack Obama, an tUachtarán atá istigh sa Teach Bán le ceithre bliana. Bhí an chéad mhór dhíospóireacht eatorra an tseachtain seo caite agus beidh an dara ceann ar siúl san oíche Dé Máirt seo chugainn. Ba é tuairim na coitiantachta gur ghnóth Mitt Romney an chéad dhíospóireacht. Ba chosúil é Obama an oíche cheana le fear a bhí ró-chinnte ann féin agus a cheap go gcuirfeadh sé Mitt de dhroim seoil gan mórán dua ach tuigeann sé anois go bhfuil Romney níos fearr ná sin ar aghadh na gceamaraí. Tuigeann sé freisin nach bhfuil an oiread eatorra sna pobalbhreitheanna agus a bhí go háirithe tar éis díospóireachta na seachtaine seo caite.